Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: [62/1991. (XI. 22.) AB határozat, ABH 1991, 467.]. Az
Paragraph Index: 428

6. A támadott szabály vizsgálatánál jelentõsége van annak, hogy az „üzemben tartási díj” elnevezésû fizetési kötelezettséget hogyan lehet minõsíteni a tételes jog alapján. Ezt a fizetési kötelezettséget törvény írja elõ. Törvény határozza meg a kötelezettek körét, a kötelezettség alapját és mértékét, a kötelezettség alól való mentesülésre okot adó körülményeket. Az üzembentartási díj nem valamely gazdasági társaság bevétele, hanem a törvény rendelkezései értelmében az Alap – mint az államháztartás részét képezõ, állami pénzalap – bevétele, amelyet a törvényben meghatározott célra lehet és kell fordítani. A díjak befizetése és a költségvetés közötti kapcsolatot mutatja az a tény is, hogy a törvényhozó döntése szerint jelenleg az üzemben tartási díj behajtására nem kerül sor, mert a költségvetési törvény felhatalmazta a Kormányt, hogy a díjak esedékes összegét átvállalja [a Magyar Köztársaság 2005. évi költségvetésérõl szóló 2004. évi

Source: https://magyarkozlony.hu/hivatalos-lapok/d4ecf746ac720405c29440820aaff23579e17c66/dokumentumok/dbabb83048562f05181774350be7bf15a14576b6/letoltes